Source: https://www.riigiteataja.ee/akt/429122017145
Timestamp: 2018-12-11 16:47:03+00:00
Document Index: 1882319

Matched Legal Cases: ['§ 3', '§ 4', '§ 5', '§ 6', '§ 3', '§ 3', '§ 4', '§ 5', '§ 6']

Spordi toetamise ja rahastamise põhimõtted Paide linnas – Riigi Teataja
Spordi toetamise ja rahastamise põhimõtted Paide linnas
Spordi toetamise ja rahastamise põhimõtted Paide linnas - sisukord
§ 3 Noorsportlase toetus
§ 4 Treeneri töötasu toetus
§ 5 Paide linna täiskasvanute esindusvõistkondade toetus Eesti meistrivõistlustel osalemiseks
§ 6 Taotluse, aruande ja lepingu vorm
RT IV, 29.12.2017, 145
Vastu võetud 21.12.2017 nr 39
Määrus kehtestatakse spordiseaduse § 3 punkti 2 alusel.
Määrusega kehtestatakse spordiga tegelevate Paide linna laste ja noorte (edaspidi noorsportlane), treenerite ja Paide linna täiskasvanute esindusvõistkondade toetamise tingimused ja kord.
1) noorsportlase toetus;
2) treeneri töötasu toetus;
3) Paide linna täiskasvanute esindusvõistkondade toetus Eesti meistrivõistlustel osalemiseks.
§ 3. Noorsportlase toetus
(1) Toetus antakse eraõiguslikule spordiklubile või -koolile (edaspidi spordikool), kelle põhitegevusalaks on sport ja kes tegeleb noorsportlastega oma põhikirjas sätestatud spordialal vähemalt üheksa kuud aastas.
(2) Toetuse andmisel lähtutakse pearaha põhimõttest järgmiselt:
1) I grupp - noorsportlane, kes osaleb Eesti Meistrivõistlustel;
2) II grupp – noorsportlane, kes osaleb spordikooli treeningutel, meistrivõistlustel ei osale.
(3) Paide Linnavalitsus (edaspidi linnavalitsus) esitab pearaha suuruse Paide Linnavolikogule kinnitamiseks hiljemalt iga aasta 1. märtsiks.
(4) Toetuse andmise aluseks on Eesti Hariduse Infosüsteemis (EHIS) registreeritud spordikooli õpilaste arv ja käesoleva paragrahvi lõike 8 punktis 4 sätestatud treeneri kvalifikatsiooni olemasolu 10. jaanuari seisuga.
(5) Toetatakse noorsportlase osalemist kuni kahes spordikoolis. Sel juhul jagatakse toetus võrdselt kahe spordikooli vahel.
(6) Toetuse saamiseks esitab spordikool linnavalitsusele iga aasta 15. oktoobriks vormikohase taotluse.
(7) Toetust saab taotleda spordikool noorsportlaste, kelle vanus on 1. jaanuari seisuga 5-21 aastat ja kelle elukoht on Eesti rahvastikuregistri andmetel Paide linn, eest.
(8) Toetust saab taotleda spordikool:
1) kes on esitanud õigeaegselt andmed Eesti spordiregistrile;
2) kes on esitanud õigeaegselt majandusaasta aruande äriregistrile;
3) kelle andmed on nõutud korras kantud ja uuendatud EHISes;
4) kelle noorsportlaseid treenivad treenerid omavad treeneri kutsekvalifikatsiooni kutseseaduse tähenduses.
(9) Pärast Paide Linnavolikogu poolt pearaha kinnitamist arvutab linnavalitsuse ametnik, kelle ülesandeks on spordiga seotud ülesannete lahendamine, spordikoolile makstava toetuse summa, võttes aluseks käesoleva paragrahvi lõigetes 4 ja 5 sätestatud andmed.
(10) Spordikooli ja linnavalitsuse vahel sõlmitakse toetusleping, milles lepitakse kokku pooltevahelised õigused ja kohustused ning määratakse kindlaks spordikoolile makstav toetus.
(11) Toetus jäetakse rahuldamata, kui:
1) spordikool ei vasta käesoleva määruse nõuetele;
3) spordikoolil on riiklike või kohalike maksude või maksete võlgnevus;
4) spordikoolil on muu võlgnevus Paide linna või Paide linnaga seotud juriidilise isiku ees;
5) spordikool on varasemalt Paide linnalt saadud toetuse kohta jätnud aruande esitamata;
(12) Spordikool kohustub esitama linnavalitsusele vormikohase aruande toetuse kasutamise kohta.
(13) Aruandes kajastatakse treeningrühmade ja treenerite arv; treeningtundide arv nädalas; spordikooli õpilaste arv, neist Paide linna noorsportlaste arv; osalustasu või õppemaksu suurus ühes kuus ning spordikooli tegevuse aruanne kalendriaasta kohta.
§ 4. Treeneri töötasu toetus
(1) Spordikoolidele, kes on täitnud Spordikoolituse ja Teabe Sihtasutuse esitatavad nõuded ja kellele riik eraldab treeneri tasustamiseks töötasu toetust, maksab Paide linn lisaks pearahale treeneri töötasu toetust.
(2) Treeneri töötasu toetuse suurus moodustab 50% riigi makstavast toetusest. Toetuse summa sätestatakse linnavalitsusega sõlmitavas lepingus.
(3) Treeneri töötasu toetust makstakse ainult Paide linnas Paide linna noorsportlastega tegelevale treenerile.
§ 5. Paide linna täiskasvanute esindusvõistkondade toetus Eesti meistrivõistlustel osalemiseks
(1) Linnavalitsus kinnitab korraldusega linna täiskasvanute esindusvõistkondade toetuse suuruse pärast linnaeelarve vastuvõtmist. Toetuse määramisel lähtutakse taotlusest ja linnaeelarve võimalustest.
(2) Esindusvõistkonna ja linna vahelised vastastikused õigused ja kohustused määratakse kindlas toetuslepinguga.
§ 6. Taotluse, aruande ja lepingu vorm
Taotluse, aruande ja lepingu vormi kinnitab linnavalitsus.
Paide Linnavolikogu 20.11.2014 määrus nr 17 „Spordi toetamise ja rahastamise põhimõtted Paide linnas“ tunnistatakse kehtetuks.